ফের শহরে বিধ্বংসী অগ্নিকাণ্ড। শনিবার মধ্যরাতে গড়িয়াহাট মোড়ের একটি বহুতলে আগুন লাগে। মুহূর্তের মধ্যে আগুন দ্রুত ছড়িয়ে পড়তে থাকে। ঘটনাস্থলে যায় দমকলের ১৫টি ইঞ্জিন। 

এই বিষয়ে অন্যান্য খবর

বিধ্বংসী আগুনে পুড়ছে সন্তোষপুর স্টেশন লাগোয়া বাজার, দেখুন ভিডিও


জানা গিয়েছে, একতলায় থাকা একটি কাপড়ের দোকানে প্রথমে আগুন লাগে। ওই বহুতলটিতে বেশ কয়েকটি কাপড়ের দোকান ও প্রসাধনীর দোকান থাকায় আগুন দ্রুত ছড়িয়ে পড়তে থাকে। বহুতলের পাঁচটি তলাই আগুনের গ্রাসে চলে যায়। আগুনের মাঝেই পর পর বেশ কয়েকটি বিষ্ফোরণের শব্দ শোনা যায়। 
এখনও আগুন সম্পূর্ণ নিয়ন্ত্রণে আসেনি। শট সার্কিট থেকেই আগুন বলে প্রাথমিক অনুমান দমকলের। ভস্মীভূত দোকানগুলিল শাটার কেটে ফায়ার পকেট আছে কিনা খতিয়ে দেখছেন দমকলকর্মীরা।
অগ্নিকাণ্ডের ফলে ধোঁয়ায় ঢেকে গিয়েছে গোটা এলাকা। আতঙ্কিত হয়ে পড়েন এলাকার বাসিন্দারা। ওই বহুতল সংলগ্ন রাস্তাটিতে যান চলাচল নিয়ন্ত্রণ করা হয়েছে।